Muisteloiden kolmas ja viimeinen osa. Vilja kypsyi, lähipellot kellastuivat, tuli syksy. Ikuiselta tuntunut kesä taipui hiljalleen talveen päin. Tuntui että yhtenään piti sulkea mökin verhot ja lähteä.
Kesän seljankukkamehuaddiktio vaihtui syksyllä appelsiinin makuisen Noblesse-suklaan hotkimiseen. Ah miten hyvää se on! Yläkerran vanerikattoisessa kukkatapettihuoneessa kesä jatkui aina vain. Kuistin villiviini alkoi punertua. Alkutalven hämärässä kehitettiin mahtava innovaatio: tandemsohva. Yhdelle sohvalle ei mahtunut kaksi makoilemaan, mutta tandemsohvaanpa mahtuu! Kynttilät sytytettiin ja saatettiinpa avata viinipullokin. Joulukuun alussa nautittiin postikorttimaisemista, mutta sitten lumi suli ja se lysti loppui.
Joulutunnelmia. Omasta metsästä kaadettu kuusi olohuoneen nurkassa ja täydellisesti graavattu lohi saaristolaisleivällä. Vanhoissa kahvikupeissa hellan reunalla glögiä ja saunan kuistilla säkkipimeän karkoittamiseksi ripustetut pihavalot. Jouluvieraan peti, omin pikku kätösin huovutetut punaiset kuusenkoristepallot, kinkku kyökissä yöllä.
Photos from year 2013 at our country house (and a few from Stockholm as well), part 3/3. .
Jane16.1.2014 10.58Hei, olette tehneet vihreä talon kanssa niiiiiiin ison urakan ja luoneet lämpimän tunnelman. Sauna on ihana! Samoin kesä huone ja moni muukin yksityiskohta! Onnittelut ja hyvää vuotta 2014 talossa!VastaaPoistaAnonyymi17.1.2014 11.43Siskolla on keittiön hella ja viereinen huone aivan samanlaiset omassa 20-luvun hirsitalossaan. ja itsellä sinikuvioiset vanhat kahvikupit samat!Kuistin vanhat nojatuolit ovat mahtavat, meillä mummolassa samantapaiset ruskealla kohokankaalla. Ikävä kyllä jouset ovat vähän kärsineet ja istuinpeitteet (ne vanhanaikaiset) ovat aivan hajalla. Olen metsästänyt sopivia aika pitkään...Vanha on kaunista!NadjaVastaaPoistaAnonyymi17.1.2014 12.45Ihanaa nähdä että nuo lapsuudenkotini vihreät nojatuolit on löytäneet uuden kodin! VastaaPoistaLisää kommenttiLataa lisää...